Berchtesgaden

Berchtesgaden (en austro-bavaro Berchtsgoan) ye una ciudat de mercau situada en os Alpes bavaros. Se troba a o sud d'o districto de Berchtesgadener Land en Bavera, amán d'a muga con Austria, a bels 30 km a o sud de Salzburgo y 180 km a o sud-este de Múnich. A o sud d'a localidat se troba o Parque Nacional de Berchtesgaden que se divide en tres vals paralelas. Berchtesgaden gosa asociar-se con o Watzmann, que con os suyos 2.713 m d'altaria ye o tercer mont mas alto d'Alemanya (dimpués d'o Zugspitze y o Hochwanner), y que ye reconoixiu entre os aficionaus a la escalada por a suya Ostwand (Cara este). A piet d'ista tuca se troba o Königssee (5,2 km²) un laco d'orichen glaciar. Atro pico important d'a redolada ye o Kehlstein (1.835 m) que ufre a os visitants una espectacular envista dende a Kehlsteinhaus (Niedo de l'Alica). Se veiga tamién Pebostría de Berchtesgaden Vinclos externos (de)(en) Pachina oficial.